كود — فواحد البوسط اليوم كتب مارك زكربورغ مول الفايسبوك انه كايفكر يوسع نشاط الموقع باش يولي يقترح على المستعملين الناس اللي خصهم يعرفوا بالاضافة للاصدقاء و العائلة. مارك قال ان الفكرة جاتو بعدما تلاقا شي طلبة امريكيين وقال ان الخاصية الجديدة ماغاديش تكون غير اقتراح بل ان الموقع بوحدو يزيد ليك الناس اللي اصلا هو عبر معادلات و حسابات فهم انك خصك تعرفهم و تزيدهم عندك وبالتالي يولي الموقع حسب مارك اكثر من موقع اجتماعي بل تكون فيه الفائدة و استدل على مجموعات كتدير نفس الشيء ف الانرتينت باش تتعاون بيناتها بحال مواقع الناس اللي بغاو يقطعو الشراب ولا المخدرات الجدير بالذكر ان مارك مؤخرا يالاه شد الديبلوم ديالو من الجامعة بعدما خلاها من زمان وتبقا مركز مع الاختراع ديالو اللي قلب الدنيا. 
من هنا للقدام: فايسبوك غادي يبقا يزيد ليك الناس اللي “خصك تعرف” بوحدو وبلا مايتشاور